356 ETTORE STAMPINI 



qui legis et comis perpensis laudibus effers 



quae mihi parva favens Musa latina canit; 

 accipe corde meo quae manant vota profundo, 



quaeque tibi volui Carmine missa brevi : 

 Sic tua, quas servas, praecepta sequantur alumnae, 



ut culpam fugiant insidiasque malas; 

 sic tibi et eveniant, quae suscipis, omnia fauste, 



ambiat et canum Gratia sancta caput. 



6. 

 Ad Iacobum Giri 



Teque tuosque simul, Giri, dilecte sodalis, 

 in multos annos Hector avere iubet. 



7. 



Ad Aloisium Martini Sacerdotem 



Hunc natalicium, Martini mi, accipe panem, 

 cumque tuis salve terque quaterque vale. 



Ad Carolum Pascal 



Ad te si nondum rescripta est littera nobis, 



tu cave nos reputes haud meminisse tui. 

 Scis mihi deserto quae sit nunc vita trahenda, 



quae circumveniat cura scelesta caput. 

 Omnis perpetuo sic est mea fracta voluntas, 



subque manu tremula candida charta manet. 

 Sed qui corde meo possim depellere amicos, 



atque adeo Caroli non memor esse mei? 

 Quare te veniam nunc posco supplice vultu, 



accipiasque libens emina fausta rogo. 



